Koloman Moser
Koloman Moser bio je austrijski slikar i grafičar, jedan od osnivača bečke secesije. Studirao je od 1893-95. godine umjetnost u Beču, te je na istoj školi predavao od 1899. godine. Pored slikarstva, dizajna namještaja, grafike, nacrta za austrijske novčanice, 1906. godine pravi nacrte za izradu poštanskih marki Austro-ugarske monarhije za područje Bosne i Hercegovine, koje se smatraju kao prekretnica u filateliji, jer prvi put prikazuju, obične ljude, gradove i mjesta u Bosni i Hercegovini, te prekida sa tadašnjom praksom da se na poštanskim markama prikazuju samo članovi carske i kraljevske porodice. Njegovi nacrti poslužili su za izradu prvih poštanskih marki Lihtenštajna. U njegovu čast gradska uprava Beča daje naziv jedne ulice u Beču po njemu.